Tisztelt Egyesületi Vezető!

A Magyar Labdarúgó Szövetség (továbbiakban: MLSZ) defibrillátor eszközbeszerzési pályázatot hirdet, amely célja - összhangban az MLSZ stratégiájával -, hogy a speciális eszköz beszerzésének támogatásával az MLSZ hozzájáruljon ahhoz, hogy az önkormányzatok és a sportszervezetek, a játékosok és a játékvezetők életvédelmét megfelelő minőségű eszközzel biztosíthassák.

**Az MLSZ szándéka szerint** (Infrastruktúra szabályzat 6. § (13) bekezdés d) pontjának rendelkezése**) a megyei labdarúgó pályákon** (megyei I. és alacsonyabb osztályú labdarúgó pályák) **a 2020/21-es bajnoki évadtól kezdődően kötelező lesz újraélesztő készülék (defibrillátor) elhelyezése.**

Az MLSZ jelen pályázati kiírással meg kívánja könnyíteni a sportszervezetek és önkormányzatok defibrillátorhoz jutását azzal, hogy jelen pályázat keretében 5%-os önerő (!!!) megfizetése és a vonatkozó képzés két fő általi sikeres elvégzése esetén lehetőséget biztosít a több százezer forintba kerülő készülékek megvásárlására.

***Pályázat alanya:***

Sportlétesítményt üzemeltető önkormányzat;

Sportlétesítményt üzemeltető gazdasági társaság;

Sportegyesület.

***Pályázat célja:***

A megyei labdarúgó pályákon 2020/21-es bajnoki évadtól kötelezően bevezetendő újraélesztő készülék (defibrillátor) elhelyezéséhez segítséget nyújtson.

***Pályázat pénzügyi és egyéb feltételei:***

5%-os önerő megfizetése és a vonatkozó képzés két fő általi sikeres elvégzése.

***Pályázat pénzügyi és egyéb feltételei:***

2019. április 17.-ig elektronikusan be kell érkeznie a területileg illetékes megyei igazgatóságra. (Fejér Megyei Igazgatóság (fejer@mlsz.hu e-mail címre)

**A defibrillátor ÖNERŐ (pályázati regisztrációs díj)** *MLSZ központi számlaszám:* ***11707024-20485739* elutalásának a menete:**

*Átutalás összege:* ***20.638,00 Ft*** *(bruttó összeg)*

*Átutalás közleménye:* ***Defibrillátor pályázat regisztrációs díja***

*Átutalást igazoló (olvasható) bizonylat megküldése a területileg illetékes igazgatóságra.*

A pályázathoz kapcsolódó legfontosabb lépések sorrendje a következő:

1. **2019.03.29. A pályázat meghirdetése.**

(Tájékoztató, ill. adatlap eljuttatása az Egyesületekhez / Önkormányzatokhoz /Gazdasági társaságokhoz.)

1. **2019.03.29. – 04.17. A pályázati adatlap kitöltése, valamint benyújtása.**

A pályázati felhívás és útmutató mellékletét képező Excel formátumú pályázati adatlapot számítógépen ki kell tölteni, majd az Excel fájlt elektronikusan is, és kinyomtatva, cégszerűen aláírva, majd beszkennelve e-mailen küldvekell benyújtani az MLSZ területileg illetékes megyei igazgatóságára 2019. április 17. napjáig.

A formailag megfelelően kitöltött és lepecsételt adatlapot elektronikus úton (e-mailban) a Fejér Megyei Igazgatóságra (fejer@mlsz.hu e-mail címre kell megküldeni.)

1. **2019.04.17. A pályázat lezárása.**
2. **2019.04.22.** **A pályázatok** - megyei Igazgatóság általi – **formai ellenőrzése**, az eszköztámogatásban részesítendő pályázók kiválasztása.
3. **2019.04.17 – 22. A támogatási értesítés, valamint egyben a díjbekérő kiküldése a pályázó részére.**
4. **A díjbekérő megérkezését követő 5 munkanapon belül az önerő átutalása az MLSZ központ részére.**

Az önerő átutalásaközponti számlaszámra történik *(számlaszám:* ***11707024-20485739)***.

1. **Az** utalással egy időben az **átutalást igazoló** (olvasható) **bizonylat megküldése a területileg illetékes igazgatóságra.**
2. **A szükséges képzések lebonyolítása, a képzésen történő eredményes részvétel**, vagy egyéb módon megszerzett BLS tanfolyami képesítés.
3. **A támogatási okirat aláírása, a defibrillátor átvétele.**

Budapest, 2019. március 29.

Tisztelettel:

Schneider Béla

MLSZ Fejér Megyei Igazgató